CELEX: 32022R0208
Language: da
Date: 2021-12-14 00:00:00
Title: Kommissionens delegerede forordning (EU) 2022/208 af 14. december 2021 om ændring af forordning (EU) nr. 139/2014 for så vidt angår kravene til operationer under alle vejrforhold (EØS-relevant tekst)

17.2.2022   
               
               
                  DA
               
               
                  Den Europæiske Unions Tidende
               
               
                  L 35/1
               
            
         KOMMISSIONENS DELEGEREDE FORORDNING (EU) 2022/208
         af 14. december 2021
         om ændring af forordning (EU) nr. 139/2014 for så vidt angår kravene til operationer under alle vejrforhold
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 39, stk. 1, og
         ud fra følgende betragtninger:
         
                     (1)
                  
                  
                     Kommissionens forordning (EU) nr. 139/2014 (2) fastsætter krav og administrative procedurer vedrørende flyvepladser, herunder bestemmelser vedrørende systemer til styring og kontrol af trafik på jorden samt operationer ved lav sigtbarhed på flyvepladser.
                  
               
                     (2)
                  
                  
                     Med henblik på at tilpasse disse bestemmelser med bilag 6 og 14 til konventionen angående international civil luftfart og Organisationen for International Civil Luftfarts (»ICAO's«) Doc 9365 er det nødvendigt at fastsætte regler for gennemførelsen af operationer under alle vejrforhold på flyvepladser ved at sikre tilgængeligheden af passende visuelle og ikkevisuelle hjælpemidler samt andet flyvepladsudstyr, tilgængeligheden af de nødvendige oplysninger og gennemførelsen af passende procedurer.
                  
               
                     (3)
                  
                  
                     Bilag I (definitioner) til forordning (EU) nr. 139/2014 bør ændres for så vidt angår definitionerne af beslutningshøjde, instrumentlandingsbane, operationer ved lav sigtbarhed, procedurer ved lav sigtbarhed, start ved lav sigtbarhed, operationer med operationel godskrivning og instrumentindflyvningsoperationer af type B.
                  
               
                     (4)
                  
                  
                     I bilag III (del-ADR.OR) til forordning (EU) nr. 139/2014 fastsætter organisationskrav for flyvepladsoperatører. Dette bilag er blevet forældet for så vidt angår de lovgivningsmæssige rammer for visuelle og ikkevisuelle hjælpemidler, især for så vidt angår meteorologisk udstyr, og bør derfor ændres til at medtage specifikke krav med hensyn til tilgængeligheden og vedligeholdelsen af visuelle og ikkevisuelle hjælpemidler og alt andet udstyr, der er nødvendigt for at understøtte operationer under alle vejrforhold.
                  
               
                     (5)
                  
                  
                     I bilag IV (del-ADR.OPS) til forordning (EU) nr. 139/2014 fastsættes kravene til drift af flyvepladser. Dette bilag bør ændres for at omfatte specifikke operationelle procedurer for systemer til styring og kontrol af trafik på jorden og operationer ved lav sigtbarhed, der gælder for flyvepladsoperatøren.
                  
               
                     (6)
                  
                  
                     Forordning (EU) nr. 139/2014 bør derfor ændres i overensstemmelse hermed.
                  
               
                     (7)
                  
                  
                     I henhold til artikel 75, stk. 2, litra b) og c), og artikel 76, stk. 1, i forordning (EU) 2018/1139 har Den Europæiske Unions Luftfartssikkerhedsagentur udarbejdet og forelagt Kommissionen udtalelse nr. 02/2021 (3) for så vidt angår udkast til gennemførelsesbestemmelser.
                  
               VEDTAGET DENNE FORORDNING:
         
            Artikel 1
            Forordning (EU) nr. 139/2014 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. august 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 212 af 22.8.2018, s. 1.
         
            (2)  Kommissionens forordning (EU) nr. 139/2014 af 12. februar 2014 om fastsættelse af krav og administrative procedurer for flyvepladser i henhold til Europa-Parlamentets og Rådets forordning (EF) nr. 216/2008 (EUT L 44 af 14.2.2014, s. 1).
         
            (3)  https://www.easa.europa.eu/document-library/opinions.
      
      
         
            BILAG
            I forordning (EU) nr. 139/2014 foretages følgende ændringer:
            
                        1)
                     
                     
                        I bilag I foretages følgende ændringer:
                        
                                    a)
                                 
                                 
                                    Følgende indsættes som nr. 16a):
                                    
                                                »16a)
                                             
                                             
                                                »beslutningshøjde over havet« (»DA«) eller »beslutningshøjde« (»DH«): en angivet højde over vand eller land under en 3D-instrumentindflyvningsoperation ved hvilken en procedure for afbrudt indflyvning skal indledes, hvis den krævede visuelle reference for at fortsætte indflyvningen ikke er fastlagt«.
                                             
                                          
                              
                                    b)
                                 
                                 
                                    Nr. 22) affattes således:
                                    
                                                »22)
                                             
                                             
                                                »instrumentlandingsbane«: en af følgende former for landingsbaner, der er beregnet til luftfartøjer, som anvender instrumentindflyvningsprocedurer:
                                                
                                                            1.
                                                         
                                                         
                                                            »ikke-præcisionslandingsbane«: landingsbane, som er udrustet med visuelle hjælpemidler, og som minimum har et ikke-visuelt hjælpemiddel til brug ved landingsoperationer efter en instrumentindflyvningsoperation af typen A
                                                         
                                                      
                                                            2.
                                                         
                                                         
                                                            »præcisionslandingsbane, kategori I«: landingsbane, som er udrustet med visuelle hjælpemidler, og som minimum har et ikke-visuelt hjælpemiddel til brug ved landingsoperationer efter en instrumentindflyvningsoperation af typen B CAT I
                                                         
                                                      
                                                            3.
                                                         
                                                         
                                                            »præcisionslandingsbane, kategori II«: landingsbane, som er udrustet med visuelle hjælpemidler, og som minimum har et ikke-visuelt hjælpemiddel til brug ved landingsoperationer efter en instrumentindflyvningsoperation af typen B CAT II
                                                         
                                                      
                                                            4.
                                                         
                                                         
                                                            »præcisionslandingsbane, kategori III«: landingsbane, som er udrustet med visuelle hjælpemidler, og som minimum har et ikke-visuelt hjælpemiddel til brug ved landingsoperationer efter en instrumentindflyvningsoperation af typen B CAT III«.
                                                         
                                                      
                                          
                              
                                    c)
                                 
                                 
                                    Følgende indsættes som nr. 24c):
                                    
                                                »24c)
                                             
                                             
                                                »operationer ved lav sigtbarhed (LVO'er)«: indflyvnings- eller startoperationer på en bane med en banesynsvidde på under end 550 m eller en beslutningshøjde på under 200 ft«.
                                             
                                          
                              
                                    d)
                                 
                                 
                                    Nr. 25) affattes således:
                                    
                                                »25)
                                             
                                             
                                                »procedurer ved lav sigtbarhed«: procedurer, der anvendes på en flyveplads for at sikre sikker drift under operationer ved lav sigtbarhed«.
                                             
                                          
                              
                                    e)
                                 
                                 
                                    Nr. 26) affattes således:
                                    
                                                »26)
                                             
                                             
                                                »start ved lav sigtbarhed (LVTO)«: en start, hvor banesynsvidden er på under 550 m«.
                                             
                                          
                              
                                    f)
                                 
                                 
                                    Nr. 27) udgår.
                                 
                              
                                    g)
                                 
                                 
                                    Følgende indsættes som nr. 34c):
                                    
                                                »34c)
                                             
                                             
                                                »operation med operationel godskrivning«: en operation, hvor der anvendes specifikke luftfartøjer eller jordbaseret udstyr eller en kombination af luftfartøjer og jordbaseret udstyr, som muliggør et eller flere af følgende elementer:
                                                
                                                            a)
                                                         
                                                         
                                                            anvendelsen af operationelle minima for flyvepladsen, der er under standarden for en bestemt operationsklassifikation
                                                         
                                                      
                                                            b)
                                                         
                                                         
                                                            sigtbarhedskriterier kan opfyldes eller reduceres
                                                         
                                                      
                                                            c)
                                                         
                                                         
                                                            der kræves færre faciliteter på jorden«.
                                                         
                                                      
                                          
                              
                                    h)
                                 
                                 
                                    Nr. 35) udgår.
                                 
                              
                                    i)
                                 
                                 
                                    Nr. 47b) affattes således:
                                    
                                                »47b)
                                             
                                             
                                                »instrumentindflyvningsoperation af type B«: en instrumentindflyvningsoperation med en beslutningshøjde på under 75 m (250 ft) kategoriseres som følger:
                                                
                                                            1.
                                                         
                                                         
                                                            Kategori I (CAT I): en beslutningshøjde på ikke under 60 m (200 ft) og enten en sigtbarhed på ikke under 800 m eller en banesynsvidde på ikke under 550 m
                                                         
                                                      
                                                            2.
                                                         
                                                         
                                                            Kategori II (CAT II): en beslutningshøjde på under 60 m (200 ft), men ikke under 30 m (100 ft) og en banesynsvidde på ikke under 300 m
                                                         
                                                      
                                                            3.
                                                         
                                                         
                                                            Kategori III (CAT III): en beslutningshøjde på under 30 m (100 ft) eller uden beslutningshøjde og en banesynsvidde på under 300 m eller uden begrænsninger for banesynsvidden«.
                                                         
                                                      
                                          
                              
                  
                        2)
                     
                     
                        I bilag III, ADR.OR.C.005, tilføjes følgende litra e):
                        
                                    »e)
                                 
                                 
                                    For at sikre sikker operation af luftfartøjer på flyvepladsen skal flyvepladsoperatøren direkte eller gennem ordninger med tredjeparter sørge for og vedligeholde visuelle og ikke-visuelle hjælpemidler, vejrmålingsudstyr og andet udstyr tilsvarende den type af operationer, der udføres på flyvepladsen.«
                                 
                              
                  
                        3)
                     
                     
                        I bilag IV foretages følgende ændringer:
                        
                                    a)
                                 
                                 
                                    I bilag IV, subpart A, tilføjes følgende som ADR.OPS.A.070, ADR.OPS.A.075, ADR.OPS.A.080 og ADR.OPS.A.085:
                                    »ADR.OPS.A.070 Oplysninger om flyvepladsens belysningssystem
                                    
                                    Flyvepladsoperatøren skal rapportere oplysninger til luftfartsinformationstjenesterne om de dele af flyvepladsens belysningssystem, hvor lysenhederne er lysemitterende diode (LED)-lys.
                                    
                                       ADR.OPS.A.075 Kort
                                    
                                    Flyvepladsoperatøren skal enten direkte eller gennem aftaler med tredjeparter sikre, at udbyderen af luftfartsinformationstjenester offentliggør de kort, der er relevante for flyvepladsen, i AIP.
                                    
                                       ADR.OPS.A.080 Oplysninger om radionavigations- og landingshjælpemidler
                                    
                                    
                                                a)
                                             
                                             
                                                Flyvepladsoperatøren skal sikre enten direkte eller gennem ordninger med tredjeparter, at oplysninger om de radionavigations- og landingshjælpemidler, der er knyttet til instrumentindflyvnings- og terminalområdeprocedurerne på flyvepladsen, stilles til rådighed for luftfartsinformationstjenesterne.
                                             
                                          
                                                b)
                                             
                                             
                                                De oplysninger, der er nævnt i litra a), skal omfatte følgende:
                                                
                                                            1)
                                                         
                                                         
                                                            typen af hjælpemidler
                                                         
                                                      
                                                            2)
                                                         
                                                         
                                                            magnetisk misvisning afrundet til nærmeste grad, alt efter hvad der er relevant
                                                         
                                                      
                                                            3)
                                                         
                                                         
                                                            typen af understøttet operation for så vidt angår ILS/MLS/GLS, basal GNSS og SBAS
                                                         
                                                      
                                                            4)
                                                         
                                                         
                                                            klassificering af ILS
                                                         
                                                      
                                                            5)
                                                         
                                                         
                                                            facilitetsklassificering og indflyvningsfacilitetsudpegning(er) for GBAS
                                                         
                                                      
                                                            6)
                                                         
                                                         
                                                            for VOR/ILS/MLS tillige dermed også stationens deklination, afrundet til nærmeste grad, der anvendes til teknisk indregulering af hjælpemidlet
                                                         
                                                      
                                                            7)
                                                         
                                                         
                                                            identifikation, hvis det er påkrævet
                                                         
                                                      
                                                            8)
                                                         
                                                         
                                                            frekvens(er), kanalnummer(numre), tjenesteudøver og reference path identifier (RPI), alt efter hvad der er relevant
                                                         
                                                      
                                                            9)
                                                         
                                                         
                                                            driftstid, hvis det er relevant
                                                         
                                                      
                                                            10)
                                                         
                                                         
                                                            geografiske koordinater for den transmitterende antennes position i grader, minutter, sekunder og tiendedele sekunder, hvis det er relevant
                                                         
                                                      
                                                            11)
                                                         
                                                         
                                                            DME-transmissionsantennens elevation afrundet til nærmeste 30 m (100 ft), elevationen af DME/P afrundet til nærmeste 3 m (10 ft), elevationen af GBAS-referencepunktet afrundet til nærmeste meter eller ft og referencepunktets ellipsoidehøjden afrundet til nærmeste meter eller ft for SBAS, landingstærskelpunktets (LTP's) eller det fiktive tærskelpunkts (FTP's) ellipsoidehøjde afrundet til nærmeste hele meter.
                                                         
                                                      
                                                            12)
                                                         
                                                         
                                                            servicevolumenradius fra GBAS-referencepunktet afrundet til nærmeste km eller sømil og
                                                         
                                                      
                                                            13)
                                                         
                                                         
                                                            bemærkninger.
                                                         
                                                      
                                          
                                       ADR.OPS.A.085 Oplysninger om penetration af det visuelle segments overflade (VSS)
                                    
                                    Flyvepladsoperatøren skal sikre enten direkte eller gennem ordninger med tredjeparter, at luftfartsinformationstjenesterne for oplysninger om penetration af det visuelle segments overflade, herunder de berørte procedurer og procedureminima.«
                                 
                              
                                    b)
                                 
                                 
                                    I subpart B foretages følgende ændringer:
                                    
                                                i)
                                             
                                             
                                                I ADR.OPS.B.030 foretages følgende ændringer:
                                                
                                                            —
                                                         
                                                         
                                                            Litra a) affattes således:
                                                            
                                                                        »a)
                                                                     
                                                                     
                                                                        Flyvepladsoperatøren sikrer, at der forefindes et system til styring og kontrol af trafik på jorden (SMGCS) på flyvepladsen. Dette SMGCS skal:
                                                                        
                                                                                    1)
                                                                                 
                                                                                 
                                                                                    tage hensyn til flyvepladsens konstruktionsmæssige karakteristika, operationelle betingelser og vejrforhold samt principperne om menneskelige faktorer
                                                                                 
                                                                              
                                                                                    2)
                                                                                 
                                                                                 
                                                                                    være udformet med henblik på at bidrage til forebyggelsen af:
                                                                                    
                                                                                                i)
                                                                                             
                                                                                             
                                                                                                uforvarende indtrængen af luftfartøjer og køretøjer på en aktiv bane og
                                                                                             
                                                                                          
                                                                                                ii)
                                                                                             
                                                                                             
                                                                                                sammenstød mellem luftfartøjer samt mellem luftfartøjer og køretøjer eller genstande på alle dele af trafikområdet og
                                                                                             
                                                                                          
                                                                              
                                                                                    3)
                                                                                 
                                                                                 
                                                                                    være støttet af passende midler og procedurer.«
                                                                                 
                                                                              
                                                                  
                                                      
                                                            —
                                                         
                                                         
                                                            Følgende tilføjes som litra d):
                                                            
                                                                        »d)
                                                                     
                                                                     
                                                                        Flyvepladsoperatøren skal koordinere udviklingen af SMGCS-procedurerne på flyvepladsen med lufttrafiktjenesteudøveren.«
                                                                     
                                                                  
                                                      
                                          
                                                ii)
                                             
                                             
                                                ADR.OPS.B.045 affattes således:
                                                »ADR.OPS.B.045 Procedurer ved lav sigtbarhed
                                                
                                                
                                                            a)
                                                         
                                                         
                                                            Flyvepladsoperatøren skal sikre, at flyvepladsen har passende flyvepladsudstyr og -faciliteter, og at der fastlægges og gennemføres passende procedurer ved lav sigtbarhed, når den skal anvendes til en af følgende operationer:
                                                            
                                                                        1)
                                                                     
                                                                     
                                                                        start ved lav sigtbarhed
                                                                     
                                                                  
                                                                        2)
                                                                     
                                                                     
                                                                        indflyvnings- og landingsoperationer med sigtbarhedsforhold på under 550 m RVR eller DH på under end 200 ft (60 m)
                                                                     
                                                                  
                                                                        3)
                                                                     
                                                                     
                                                                        operationer med operationel godskrivning, hvor den faktiske RVR er på under 550 m.
                                                                     
                                                                  Procedurerne ved lav sigtbarhed skal koordinere luftfartøjers og køretøjers bevægelser og begrænse eller forbyde aktiviteter på trafikområdet.
                                                         
                                                      
                                                            b)
                                                         
                                                         
                                                            Flyvepladsoperatøren fastlægger og gennemfører procedurerne ved lav sigtbarhed i samarbejde med lufttrafiktjenesteudøveren. Procedurerne ved lav sigtbarhed skal omfatte kriterier for deres forberedelse, indledning og afslutning. Kriterierne skal være baseret på RVR og værdier for skydækkehøjden.
                                                         
                                                      
                                                            c)
                                                         
                                                         
                                                            Flyvepladsoperatøren skal underrette luftfartsinformationstjenesteudøveren og lufttrafiktjenesteudøveren, hvor det er relevant, om en enhver ændring i status for flyvepladsudstyr og -faciliteter, der kan have en betydning for operationer ved lav sigtbarhed.
                                                         
                                                      
                                                            d)
                                                         
                                                         
                                                            Flyvepladsoperatøren skal stille oplysninger om procedurer ved lav sigtbarhed til rådighed for luftfartsinformationstjenesteudøveren med henblik på offentliggørelse i AIP.
                                                         
                                                      
                                                            e)
                                                         
                                                         
                                                            Procedurer ved lav sigtbarhed og enhver ændring heraf kræver forudgående godkendelse fra den kompetente myndighed.«